proxectonos/corpus_dominio_legal_administrativo_tmp huggingface dataset:
ORDE do 27 de outubro de 1999 pola que se declara de interese galego a Fundación Fiemirt-Fundación para la Investigación de Enfermedades Microbiológicas, Reumatológicas y Tumorales.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 23/11/1999

Con data do 20 de outubro de 1999 foi publicada no Diario Oficial de Galicia a orde da Consellería da Presidencia e Administración Pública, do 5 de outubro de 1999, pola que se clasifica de interese sanitario a Fundación Fiemirt-Fundación para la Investigación de Enfermedades Microbiológicas, Reumatológicas y Tumorales, adscribíndoa á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto a investigación sanitaria nos campos da microbioloxía clínica, reumatoloxía e tumorais. Tamén a organización de cursos, congresos e simposios, así como a elaboración de teses cun contido que se corresponda cos campos de investigación propios dos fins da fundación.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro e o artigo 32.3º a) do Decreto 248/1992, do 18 de xuño, polo que se aproba o Regulamento de
organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación Fiemirt-Fundación para la Investigación de Enfermedades Microbiológicas, Reumatológicas y Tumorales, ó cumpriren os seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación Fiemirt-Fundación para la Investigación de Enfermedades Microbiológicas, Reumatológicas y Tumorales, no Rexistro de Fundacións de Interese Galego, Sección da Consellería de Sanidade e Servicios Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial, á obriga de lles dar publicidade suficiente as súas actividades e á ausencia de ánimo de lucro na prestación dos seus servicios, quedando obrigada a renderlle contas anualmente ó protectorado e xustificar, a través dunha memoria anual, o cumprimento das cargas fundacionais, así como presentarlle-lo proxecto de orzamento ó protectorado con anterioridade ó inicio do exercicio económico para o que se formula, e debendo solicita-las preceptivas autorizacións do protectorado cando sexan necesarias.
Santiago de Compostela, 27 de outubro de 1999.
Por encargo de despacho (Decreto 271/1999)
Cástor Gago Álvarez
Conselleiro de Sanidade e Servicios Sociais
ORDE do 12 de novembro de 1999 pola que se aproba a modificación do artigo 9, parágrafo primeiro, dos estatutos da Fundación Santiago Apóstol de Ciencias Sociales e se inscribe no Rexistro de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/11/1999

Analizado o expediente de referencia, promovido pola Fundación Santiago Apóstol de Ciencias Sociales.
Resultando que esta fundación foi clasificada como docente por Orde do 22 de abril de 1998 (DOG do 12 de maio); e declarada de interese galego por orde do 15 de decembro de 1998 (DOG do 4 de xaneiro de 1999), encontrándose inscrita no Rexistro de Fundacións da Consellería de Educación e Ordenación Universitaria co número 185.
Resultando que a Fundación Santiago Apóstol de Ciencias Sociales solicitou ante a Consellería de Educación e Ordenación Universitaria a modificación dos seus estatutos.
Vista a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, de reforma da Lei 7/1983; así como o Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño, e a carta fundacional da referida fundación.
Considerando que as fundacións de interese galego poden modifica-los seus estatutos coas condicións previstas no artigo 38 do citado regulamento.
Considerando que na tramitación do expediente se cumpriron os requisitos esixidos no artigo 10 da Lei 7/1983, e 32.3º. e 38 do dito regulamento.
Considerando que esta modificación estatutaria é conforme coa vontade fundacional.
Esta consellería
RESOLVE:
Primeiro.-Aproba-la modificación do artigo 9, parágrafo primeiro, dos estatutos da Fundación Santiago Apóstol de Ciencias Sociales, consistente na ampliación da composición do padroado mediante a incorporación das seguintes persoas:
-Monseñor Luis Quinteiro Fiuza, bispo auxiliar de Santiago de Compostela.
-Alfonso Porras del Corral.
-Emilio Santos Vilariño.
-Antonio Alba Puente.
Segundo.-Practica-la inscrición desta modificación estatutaria no Rexistro de Fundacións deste protectorado, logo da publicación da presente orde no Diario Oficial de Galicia, data a partir da que entrará en vigor tal cambio estatutario.
Terceiro.-A presente disposición pon fin á vía administrativa, de acordo co establecido no artigo 109.c) da Lei 30/1992, de réxime xurídico das administracións públicas e do procedemento administrativo común.
Santiago de Compostela, 12 de novembro de 1999.
Celso Currás Fernández
Conselleiro de Educación e Ordenación Universitaria
RESOLUCIÓN do 12 de novembro de 1999, da Dirección Xeral da Función Pública, pola que se emprazan as persoas interesadas no recurso contencioso-administrativo de procedemento abreviado 1011/99-3, interposto por Luciano Carracedo Berdiñas.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 23/11/1999

A Dirección Xeral da Función Pública recibiu do Xulgado Contencioso-Administrativo número un da Coruña providencia pola que se admite a trámite a demanda correspondente ó recurso contencioso-administrativo de procedemento abreviado nº 1011/99-3, interposto por Luciano Carracedo Berdiñas contra a Orde do 10 de setembro de 1998, pola que se publica o acordo do Consello da Xunta de Galicia, do 10 de setembro de 1998, polo que se establece o sistema para a elección de posto con carácter definitivo, a Orde do 10 de setembro de 1998, pola que se convocan para a elección de destinos definitivos os aspirantes que superaron os procesos selectivos convocados polas ordes do 26 de decembro de 1995 (DOG nº 179, do 15 de setembro), a Orde do 22 de setembro de 1998, de adxudicación, con carácter definitivo, de postos ós funcionarios (DOG nº 188, do 28 de setembro) e a Orde do 23 de decembro de 1998, pola que se convoca concurso para a provisión de postos de traballo vacantes na Administración xeral
da Xunta de Galicia (DOG nº 250, do 29 de decembro).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo ó referido xulgado, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos no Xulgado do Contencioso-Administrativo número un da Coruña, no prazo de 9 (nove) días contados desde o seguinte ó da publicación da presente resolución no Diario Oficial de Galicia.
Santiago de Compostela, 12 de novembro de 1999.
Joaquín López-Rúa Soler
Director xeral da Función Pública
RESOLUCIÓN do 18 de outubro de 1999 pola que se inscribe a Associação Brasileira dos Amigos do Caminho de Santiago no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 11/11/1999

Examinada a solicitude de inscrición no Rexistro de Entidades de Promoción do Camiño de Santiago, presentada pola Associação Brasileira dos Amigos do Caminho de Santiago, con data do 14 de outubro de 1999.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Associação Brasileira dos Amigos do Caminho de Santiago quede inscrita no Rexistro de Entidades de Promoción do Camiño de Santiago co número 111.
Santiago de Compostela, 18 de outubro de 1999.
Andrés González Murga
Secretario xeral de la Consellería de Cultura,
Comunicación Social e Turismo
RESOLUCIÓN do 21 de outubro de 1999, da Dirección Xeral de Xustiza e Administración Local, pola que se emprazan os interesados no recurso contencioso-administrativo de procedemento abreviado 192/1999, interposto por Conrado Jacobo Álvarez Mon.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 12/11/1999

Recibida providencia do Xulgado do Contencioso-Administrativo número dous da Coruña, pola que se reclama o expediente relativo ó recurso contencioso-administrativo, procedemento abreviado 192/1999, interposto por Conrado Jacobo Álvarez Mon, contra a Resolución do 29 de maio de 1999, pola que se outorgaban os destinos correspondentes ó concurso de traslado con data 15 de febreiro de 1999, polo que se convocaban prazas vacantes entre oficiais, auxiliares e axentes da Administración de xustiza.
A Dirección Xeral de Xustiza e Administración Local, de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, acorda a remisión dos citados expedientes administrativos ó referido órgano xudicial, o que se notifica para o xeral coñecemento de tódalas persoas interesadas no procedemento referido e emprázanse para que poidan comparecer como parte ante o Xulgado do Contencioso-Administrativo número dous da Coruña no prazo de nove días.
Santiago de Compostela, 21 de outubro de 1999.
José Antonio Álvarez Vidal
Director xeral de Xustiza e Administración Local
ORDE do 3 de novembro de 1999 pola que se fixa o prezo de venda ó público da publicación: A natureza galega.
CONSELLERÍA DE MEDIO AMBIENTE — III. OUTRAS DISPOSICIÓNS — 12/11/1999

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que
os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase con IVE incluído.
Santiago de Compostela, 3 de novembro de 1999.
José Carlos del Álamo Jiménez
Conselleiro de Medio Ambiente
ANEXO I
A natureza galega: 8.000 ptas. (48,08 euros).
ORDE do 2 de novembro de 1999 pola que se conceden o Premio Antonio Casares y Rodrigo de Investigación Científico-Técnica e o Premio para Investigadores Mozos (Área Científico-Técnica), correspondentes ós Premios Galicia de Investigación 1999.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 12/11/1999

Pola orde da Consellería da Presidencia e Administración Pública do 16 de febreiro de 1999 (DOG do 23), convocáronse o Premio Antonio Casares y Rodrigo de Investigación Científico-Técnica e o Premio para Investigadores Mozos (Área Científico-Técnica), correspondentes ós Premios Galicia de Investigación 1999.
De acordo co establecido nas bases da convocatoria, a decisión adoptada polo xurado debe darse a coñecer mediante a correspondente publicación no Diario Oficial de Galicia.
En consecuencia, e tendo en conta a proposta elaborada polo xurado,
RESOLVO:
Primeiro.-Concede-lo Premio Antonio Casares y Rodrigo de Investigación Científico-Técnica, con carácter compartido, a María Inmaculada Paz Andrade e a Fernando Fraga Rodríguez.
Segundo.-Concede-lo Premio para Investigadores Mozos (Área Científico-Técnica), con carácter compartido, a Luis García Río e Ignacio Colominas Ezponda.
Este orde pon fin á vía administrativa segundo o disposto nos artigos 114 e seguintes da Lei 4/1999, de 13 de xaneiro, que modifica a Lei 30/1992, de réxime xurídico das administracións públicas e do procedemento administrativo común.
Santiago de Compostela, 2 de novembro de 1999.
Jaime Pita Varela
Conselleiro da Presidencia e Administración Pública
RESOLUCIÓN do 13 de setembro de 1999, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo de procedemento abreviado 45/1999, interposto por María Mercedes Barca Areosa.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/11/1999

O 2 de agosto de 1999 a Consellería de Educación e Ordenación Universitaria recibe do Xulgado do
Contencioso-Administrativo número tres da Coruña, a providencia polo que se admite o recurso contencioso-administrativo procedemento abreviado nº 45/1999, interposto por María Mercedes Barca Areosa, contra resolución da Dirección Xeral de Ordenación Educativa e Formación Profesional a recurso ordinario de 12-5-1999, sobre a expedición da certificación de asistencia á actividade de formación Proxecto de Desenvolvemento Curricular de Centro durante o curso académico 1997-1998.
En consecuencia, esta secretaría xeral acordou nesta data e de conformidade co disposto no artigo 78.3º da Lei 29/1998, do 13 de xullo, reguladora da xurisdicción contencioso-administrativo, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e son emprazadas para que poidan comparecer en autos no Xulgado Contencioso-Administrativo número tres da Coruña, no prazo de nove días.
Santiago de Compostela, 13 de setembro de 1999.
Máximo García Serrano
Secretario xeral da Consellería de Educación
e Ordenación Universitaria
ORDE do 18 de outubro de 1999 pola que se autoriza o cambio de denominación do colexio de educación infantil e primaria Reis Católicos de Ferrol (A Coruña) e do colexio de educación infantil e primaria Igrexa-Salcedo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/11/1999

Tendo en conta o artigo 8 do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios de educación primaria e colexios de educación infantil e primaria (DOG do 21 de outubro), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación dos centros que no anexo se relacionan.
Santiago de Compostela, 18 de outubro de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Ferrol.
Localidade: Ferrol.
Código do centro: 15006663.
Denominación: colexio de educación infantil e primaria Reis Católicos.
Nova denominación: colexio de educación infantil e primaria Cruceiro de Canido.
Provincia: Pontevedra.
Concello: Pontevedra.
Localidade: Salcedo.
Código do centro: 36006833.
Denominación: colexio de educación infantil e primaria Igrexa Salcedo.
Nova denominación: colexio de educación infantil e primaria San Martiño.
CORRECCIÓN de erros.-Resolución do 1 de outubro de 1999, da Secretaría Xeral de Investigación e Desenvolvemento e da Dirección Xeral do Centro de Información e Tecnoloxía Ambiental, pola que se resolve o concurso público para a concesión de axudas e de bolsas de predoutoramento para a realización de proxectos de investigación e de bolsas de predoutoramento correspondentes ó Programa de Medio Ambiente do Plan Galego de IDT, convocado nos anexos I, II e III da Orde do 26 de abril de 1999 (DOG do 18 de maio).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 09/11/1999

Advertido erro por omisión na Resolución do 1 de outubro de 1999, da Secretaría Xeral de Inves-
tigación e Desenvolvemento e da Dirección Xeral do Centro de Información e Tecnoloxía Ambiental, pola que se resolve o concurso público para a concesión de axudas e de bolsas de predoutoramento para a realización de proxectos de investigación e de bolsas de predoutoramento correspondentes ó Programa de Medio Ambiente do Plan Galego de IDT, convocado nos anexos I, II e III da Orde do 26 de abril de 1999 (DOG do 18 de maio), é necesario face-las seguintes correccións:
No anexo I, onde se fai referencia ó proxecto de Antonio Paz González, debe facerse constar que se trata dun proxecto coordinado, cos seguintes subproxectos e desagregación orzamentaria:
ANEXO I
Investigador/a
principal
Código
proxecto
Orga-
nismo
Nº
anos
Título
1ª anualidade
CP
2ª anualidade
CP
3ª anuali-
dade
CP
Total
Paz Gonzalez, Antonio
PGIDT99MA10303
UDC
2
Xestión dos recursos hídricos en áreas con diferentes usos agroforestais: avaliación das demandas e sistemas de apoio á toma de decisións.
11.000.000 de ptas.
SX
1.000.000 de ptas.
MA
12.000.000 de ptas.
SUBPROXECTOS:
-Paz González, Antonio
Universidade da Coruña
5.500.000 ptas.
500.000 ptas.
6.000.000 de ptas.
-Neira Seijo, Xan
Universidade de Santiago de C.
5.500.000 ptas.
500.000 ptas.
6.000.000 de ptas.
Santiago de Compostela, 26 de outubro de 1999
P.D. (Orde 22-2-1999)
Pablo Figueroa Dorrego
Secretario xeral da Consellería da Presidencia e Admninistración Pública
ORDE do 21 de outubro de 1999 pola que se constitúen os colexios rurais agrupados de Ponteareas e A Lagoa (Salvaterra de Miño) da provincia de Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/11/1999

Examinados os expedientes sobre a constitución dos colexios rurais agrupados de Ponteareas e A Lagoa (Salvaterra de Miño), tramitados pola Delegación Provincial de Pontevedra.
Visto o Decreto 374/1996, do 17 de outubro (DOG do 21), polo que se aproba o Regulamento das escolas de infantil e dos colexios de primaria, e a Orde do 22 de xullo de 1997 (DOG do 2 de setembro), que desenvolve o dito decreto.
Esta consellería, en virtude do establecido no artigo 6.3º do referido Decreto 374/1996, e por proposta da Dirección Xeral de Centros e Inspección Educativa,
DISPÓN:
Primeiro.-Constituí-los colexios rurais agrupados de Ponteareas (Pontevedra) e A Lagoa (Salvaterra de Miño).
Segundo.-Integrar no colexio rural agrupado de Ponteareas os colexios e escolas que se suprimen como tales de: Areas (código 36014490), Ganade (código 36007266), Cristiñade (código 36016425), Guillade (código 36015524), A Feira (Moreira, código 36016449), Xinzo (código 36014507), Parada (código 36016437).
Terceiro.-Integrar no colexio rural agrupado A Lagoa os colexios e escolas que se suprimen como tales de: A Vesada (código 36015561), Alxén (código 36016966), Arantei (código 36017326), Cabreira (código 36017338), A Feira-Corzáns (código 36019712), Fornelos (código 36019141), Lira (código 36014741), Meder (código 36020428), José González y González (Oleiros, código 36017341), Pesqueiras (código 36017351).
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 21 de outubro de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Ponteareas.
Localidade: Ponteareas.
Enderezo: A Ascensión número 12-Fontenla.
Centro: Colexio Rural Agrupado de Ponteareas.
Código do centro: 36024069.
Zona educativa: Ponteareas.
Unidades
Educación infantilEducación primariaTotal
617
Localidade
Postos de traballo
EI
EP
Areas
1
-
Ganade (Areas)
-
1
Cristiñade
1
-
Guillade
1
-
A Feira (Moreira)
1
-
A Portela
1
-
Parada (Xinzo)
1
-
Educación física
1
Pedagoxía terapéutica
1
Total postos
9
Provincia: Pontevedra.
Concello: Salvaterra de Miño.
Localidade: Salvaterra de Miño.
Enderezo: estrada do Porriño nº 38.
Centro: Colexio Rural Agrupado A Lagoa.
Código do centro: 36024070.
Zona educativa: Salvaterra de Miño.
Unidades
Educación infantilEducación primariaTotal
10111
Localidade
Postos de traballo
EI
EP
A Vesada (Alxén)
1
1
Arantei
1
-
Cabreira
1
-
Localidade
Postos de traballo
A Feira (Corzáns)
1
-
Fornelos
2
-
Lira
1
-
Meder
1
-
Oleiros
1
-
Pesqueiras
1
-
Educación física
1
Educación musical
1
Audición e linguaxe
1
Total postos
14
ORDE do 19 de outubro de 1999 pola que se autoriza o cambio de denominación do colexio de educación infantil e primaria Enrique Rodríguez Márquez de Gondomar (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/11/1999

Tendo en conta o artigo 8 do Decreto 374/1996, do 17 de outubro, polo que se aproba o Regulamento
orgánico das escolas de educación infantil, colexios de educación primaria e colexios de educación infantil e primaria (DOG do 21 de outubro), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 19 de outubro de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Gondomar.
Localidade: Gondomar.
Código do centro: 36003662.
Denominación: colexio de educación infantil e primaria Enrique Rodríguez Márquez.
Nova denominación: colexio de educación infantil e primaria Chano Piñeiro.
RESOLUCIÓN do 18 de outubro de 1999 pola que se modifica a composición do tribunal cualificador das probas selectivas para cubrir 9 prazas de telefonista do grupo V, vacantes no cadro de persoal laboral desta universidade.
UNIVERSIDADE DE SANTIAGO DE COMPOSTELA — II.1.1.1: 2,360. II.1.1.3: 0,5. — 09/11/1999

En relación coa convocatoria de probas selectivas para cubrir 9 prazas de telefonista do grupo V do cadro de persoal laboral desta universidade, publicada no Diario Oficial de Galicia, do 27 de setembro de 1999 nº 187.
O rector, en uso das competencias que lle están atribuídas polo artigo 18 da Lei 11/1983, de reforma universitaria, en relación co artigo 3 e), así como nos estatutos da Universidade de Santiago de Compostela, resolve:
Modifica-la composición do tribunal que figura na convocatoria, nomeando os seguintes:
José Luis Veiga Goy, grupo III do cadro de persoal laboral da Universidade de Santiago de Compostela como vocal titular en substitución de Miguel A. Martínez González.
Antonio de Padua Pérez Casas, grupo I do cadro de persoal laboral da Universidade de Santiago de
Compostela como vocal suplente en substitución de Ana María Goy López.
Contra a presente resolución, que esgota a vía administrativa, poderase interpoñer recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia no prazo de dous meses contados a partir do día seguinte ó da súa publicación, de conformidade cos artigos 46 e 10.1º a) da Lei de xurisdicción contencioso-administrativa, aprobada por Lei 29/1998, do 13 de xullo.
Non obstante, os interesados poderán interpoñer recurso potestativo de reposición no prazo dun mes perante o órgano que o dictou. Neste caso non se poderá interpoñe-lo recurso contencioso-administrativo anteriormente indicado mentres non recaia resolución expresa ou presunta do recurso administrativo de reposición, ó abeiro dos artigos 116 e seguintes da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.
Santiago de Compostela, 18 de outubro de 1999.
Darío Villanueva Prieto
Rector da Universidade de Santiago de Compostela
RESOLUCIÓN do 20 de outubro de 1999 pola que se aproban as listas provisionais de aspirantes admitidos e excluídos ás probas selectivas para a provisión das prazas de auxiliares de servicios convocadas por Resolución do 27 de xullo de 1999 (Diario Oficial de Galicia do 2 de setembro).
UNIVERSIDADE DA CORUÑA — II.1.1.1: 2,360. II.1.1.3: 0,5. — 09/11/1999

Expirado o prazo de presentación de solicitudes, este rectorado, en cumprimento do previsto na base 4.1º da Resolución do 27 de xullo de 1999 (DOG do 2 de setembro), pola que se convocan probas selectivas para a provisión de 31 prazas de axuliares de servicios vacantes nesta universidade, resolve aproba-la lista provisional de aspirantes admitidos e excluídos que figura exposta no taboleiro de anuncios do Rectorado (rúa Maestranza, s/n) e no Vicerrectorado do Campus de Ferrol (rúa Dr. Vázquez Cabrera, s/n).
De acordo co previsto no segundo parágrafo da citada base, os aspirantes excluídos disporán dun prazo de dez días, contados a partir da publicación da presente resolución no Diario Oficial de Galicia, para emenda-los defectos que motivasen a súa exclusión.
A Coruña, 20 de outubro de 1999.
José Luis Meilán Gil
Rector da Universidade da Coruña
RESOLUCIÓN do 29 de outubro de 1999, da Dirección Xeral de Xustiza e Administración Local, pola que se emprazan os interesados no recurso contencioso-administrativo de procedemento abreviado 38/1999, interposto por Ricardo Rodríguez Pena e Albina López Alonso.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 16/11/1999

Recibida providencia do Xulgado do Contencioso-Administrativo número tres da Coruña, pola que se reclama o expediente relativo ó recurso contencioso-administrativo, procedemento abreviado 38/1999, interposto por Ricardo Rodríguez Pena e Albina López Alonso, contra a Resolución do 29 de maio de 1999, pola que se outorgaban os destinos correspondentes ó concurso de traslado do 15 de febreiro de 1999, polo que se convocaban prazas vacantes entre oficiais, auxiliares e axentes da Administración de xustiza.
A Dirección Xeral de Xustiza e Administración Local, de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, acorda a remisión dos citados expedientes administrativos ó referido órgano xudicial, o que se notifica para un xeral coñecemento de tódalas persoas interesadas no procedemento referido e se emprazan para que poidan comparecer como parte ante o Xulgado do Contencioso-Administrativo número tres da Coruña no prazo de nove días.
Santiago de Compostela, 29 de outubro de 1999.
José Antonio Álvarez Vidal
Director xeral de Xustiza e Administración Local
RESOLUCIÓN do 29 de outubro de 1999, da Dirección Xeral de Xustiza e Administración Local, pola que se emprazan os interesados no recurso contencioso-administrativo de procedemento abreviado 210/1999, interposto por Pablo José Vila Martínez.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 16/11/1999

Recibida providencia do Xulgado do Contencioso-Administrativo número tres da Coruña, pola que se reclama o expediente relativo ó recurso contencioso-administrativo, procedemento abreviado 210/1999, interposto por Pablo José Vila Martínez, contra a Resolución do 25 de xuño de 1999, pola que se outorgaban os destinos correspondentes ó concurso de traslado do 5 de outubro de 1998, polo que se convocaban prazas vacantes entre oficiais, auxiliares e axentes da Administración de xustiza.
A Dirección Xeral de Xustiza e Administración Local, de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, acorda a remisión dos citados expedientes administrativos ó referido órgano xudicial, o que se notifica para un xeral coñecemento de tódalas persoas interesadas no procedemento referido e se emprazan para que poidan comparecer como parte ante o Xulgado do Conten
cioso-Administrativo número tres da Coruña no prazo de nove días.
Santiago de Compostela, 29 de outubro de 1999.
José Antonio Álvarez Vidal
Director xeral de Xustiza e Administración Local
RESOLUCIÓN do 29 de outubro de 1999, da Dirección Xeral de Xustiza e Administración Local, pola que se emprazan os interesados no recurso contencioso-administrativo de procedemento abreviado 86/1999, interposto por Manuela Diéguez Rodríguez.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 16/11/1999

Recibida providencia do Xulgado do Contencioso-Administrativo número tres da Coruña, pola que se reclama o expediente relativo ó recurso contencioso-administrativo, procedemento abreviado 86/1999, interposto por Manuela Diéguez Rodríguez, contra as resolucións do 25 de xuño de 1999 e 29 de maio de 1999, polas que se outorgaban os destinos correspondentes ós concursos de traslado do 5 de outubro de 1999, polos que se convocaban prazas vacantes entre oficiais, auxiliares e axentes da Administración de xustiza.
A Dirección Xeral de Xustiza e Administración Local, de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, acorda a remisión dos citados expedientes administrativos ó referido órgano xudicial, o que se lles notifica para un xeral coñecemento de tódalas persoas interesadas no procedemento referido e se emprazan para que poidan comparecer como parte ante o Xulgado do Contencioso-Administrativo número tres da Coruña no prazo de nove días.
Santiago de Compostela, 29 de outubro de 1999.
José Antonio Álvarez Vidal
Director xeral de Xustiza e Administración Local
ORDE do 19 de outubro de 1999, da Dirección Xeral de Patrimonio Cultural, pola que se fixan os prezos de venda ó público de diversas publicacións da Consellería de Cultura, Comunicación Social e Turismo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 16/11/1999

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicadas no Diario Oficial de Galicia.
Para cumprir este mandato e despois de emitido o preceptivo informe favorable pola Consellería de Economía e Facenda, esta consellería
DISPÓN
Artigo único.
1. Quedan aprobados os prezos de venda ó público das publicacións editadas por esta consellería que se relacionan no anexo.
2. Estes prezos entenderanse, co IVE incluído.
Santiago de Compostela, 19 de outubro de 1999.
Jesús Pérez Varela
Conselleiro de Cultura, Comunicación Social
e Turismo
ANEXO
Tracey Moffatt: 1.500 ptas.
Rafael Baixeras: 3.500 ptas.
Robert Mangold: 3.500 ptas.
Humberto Rivas: 1.500 ptas.
Las Hurdes. Un documental de Luis Buñuel: 500 ptas.
Do impresionismo ó fauvismo: a pintura do cambio de século en París, col. Carmen Thyssen Bornemisza: 3.500 ptas.
Minimal-Maximal: 3.500 ptas.
ORDE do 3 de novembro de 1999 pola que se suprimen ou modifican centros públicos de educación infantil, primaria e integrados no ámbito da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/11/1999

Examinados os expedientes e os correspondentes informes das delegacións provinciais desta consellería na Coruña, Lugo, Ourense e Pontevedra.
Tendo en conta que o artigo 31 do Estatuto de autonomía e o artigo 1 do Decreto 213/1998, do 10 de xullo (DOG do 23) establecen que lle corresponden á Consellería de Educación e Ordenación Universitaria as competencias de planificación, regulación e administración do ensino en toda a súa extensión.
Esta consellería, por proposta da Dirección Xeral de Centros e Inspección Educativa
DISPÓN:
Suprimir ou modifica-los centros que figuran no anexo.
Contra a presente disposición, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 3 de novembro de 1999.
Celso Currás Fernández
Conselleiro de Educación e Ordenación
Universitaria
REAL decreto 1703/1999, do 29 de outubro, polo que se nomea presidente do Tribunal Superior de Xustiza de Galicia a Jesús Souto Prieto.
MINISTERIO DE XUSTIZA — II. AUTORIDADES E PERSOAL — 16/11/1999

Por proposta do Pleno do Consello Xeral do Poder Xudicial, na súa reunión do día 20 de outubro de 1999, e de conformidade co disposto nos artigos 127.4, 336 e concordantes da Lei orgánica 6/1985, do 1 de xullo, do poder xudicial,
Nomeo presidente do Tribunal Superior de Xustiza de Galicia a Jesús Souto Prieto, presidente da Sala do Social do Tribunal Superior de Xustiza de Galicia, en vacante producida por xubilación de José Ramón Vázquez Sandes.
Dado en Madrid o vintenove de outubro de mil novecentos noventa e nove.
Juan Carlos R.
Rubricado
Margarita Mariscal de Gante y Mirón
Ministra de Xustiza
ORDE do 11 de novembro de 1999 pola que se dispón o cesamento do vocal que en representación do Concello de Cervo forma parte do consello de administración da Autoridade Portuaria de Ferrol-San Cibrao.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 22/11/1999

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, sitas no seu territorio.
Os acordos do Consello da Xunta de Galicia do 5 e 26 de marzo de 1998 facultan o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, disponse que a separación dos vocais do consello de administración será acordada polo órgano competente da Comunidade Autónoma por proposta das organizacións, organismos e entidades ós que aqueles representen, polo que, recibida certificación do acordo de pleno, con data do 31 de xullo de 1999, do Concello de Cervo, polo que se nomea novo representante do dito concello na Autoridade Portuaria de Ferrol-San Cibrao, en canto órgano competente,
DISPOÑO:
Que cese Salustiano Véquez Rodríguez, como vocal do consello de administración da Autoridade Portuaria de Ferrol-San Cibrao, en representación do Concello de Cervo, agradecéndolle os servicios prestados.
Santiago de Compostela, 11 de novembro de 1999.
José Cuíña Crespo
Conselleiro de Política Territorial, Obras Públicas e Vivenda
DECRETO 292/1999, do 11 de novembro, polo que se nomea a Antonio Eiras Roel cronista xeral de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 15/11/1999

O Decreto 323/1991, do 4 de outubro, establece a figura de cronista xeral de Galicia como distinción e recompensa ós méritos singulares que poidan concorrer nunha persoa física pola súa destacada actividade e servicio en beneficio dos intereses da investigación da historia de Galicia.
Na súa virtude, por porposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día once de novembro de mil novecentos noventa e nove,
DISPOÑO:
Artigo único.-Noméase cronista xeral de Galicia a Antonio Eiras Roel.
Disposición derradeira
O presente decreto entrará en vigor o día da publicación no Diario Oficial de Galicia.
Santiago de Compostela, once de novembro de mil novecientos noventa e nove.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social e Turismo
RESOLUCIÓN do 24 de novembro de 1999 pola que se emprazan as partes interesadas no recurso contencioso-administrativo 02/0004597/1999, interposto polo Concello de Oleiros.
CONSELLERÍA DE MEDIO AMBIENTE — III. OUTRAS DISPOSICIÓNS — 01/12/1999

Con data do 25 de outubro de 1999, a Dirección Xeral de Montes e Medio Ambiente Natural recibe da Sección Segunda da Sala do Contencioso-Administrativo do Tribunal Superior de Xustiza de Galicia, providencia pola que se admite o recurso contencioso-administrativo 02/0004597/1999, interposto polo Concello de Oleiros, contra desestimación presunta do recurso de alzada interposto a través de Resolución 2259/1999, perante a Dirección Xeral de Montes e Medio Ambiente Natural, sobre expediente de aprobación definitiva da modificación puntual do Plan Xeral de Ordenación Municipal da UA nº 25, parcela I en Mera-Maianca.
A Consellería de Medio Ambiente, e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, acorda nesta data a remisión do expediente administrativo á referida sala, ordenando a súa notificación para xeral coñecemento a tódalas persoas interesadas no procedemento e son emprazadas para que poidan comparecer como parte
en autos na Sección Segunda da Sala do Contencioso Administrativo do Tribunal Superior de Xustiza de Galicia, no prazo de nove días.
Santiago de Compostela, 24 de novembro de 1999.
José Carlos del Álamo Jiménez
Conselleiro de Medio Ambiente
CORRECCIÓN de erros.-Resolución do 26 de agosto de 1999 pola que se renova a acreditación do Comité Ético.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 22/11/1999

Advertidos erros na antedita resolución, publicada no Diario Oficial de Galicia nº 187, do luns 27 de setembro de 1999, é necesario face-las seguintes correccións:
Na páxina 11.657 no anexo: Relación de membros do Comité Ético de Investigación Clínica de Galicia:
Onde di: «López Vale, Carmen; enfermeira do Hospital Montecelo», debe dicir: «López Vale, Carmen; supervisora da Área de Calidade do Hospital Meixoeiro».
Onde di: «Martínez Otero, Francisco; Servicio Técnico Xurídico. Secretaría Xeral», debe dicir: «Lois Calviño, Rubén Víctor; vicesecretario xeral da Consellería de Sanidade e Servicios Sociais».
Onde di: «Sobral Gómez, Paz; avogada da División de Farmacia e Productos Sanitarios», debe dicir: «licenciada en dereito, técnica da División de Farmacia e Productos Sanitarios».
Onde di: «xefe do servicio de Oncoloxía Médica do C.H. Santa María Nai-Dr. Cabaleiro Lagoas», debe dicir: «xefe do servicio de Oncoloxía Médica do C.H. Santa María Nai-Dr. Cabaleiro Goás».
DECRETO 300/1999, do 21 de outubro, polo que se desafecta do dominio público a parcela 639 da zona de concentración parcelaria da parroquia de San Fiz de Fóra (Santiago de Compostela).
CONSELLERÍA DE ECONOMÍA E FACENDA — III. OUTRAS DISPOSICIÓNS — 24/11/1999

A Comunidade Autónoma de Galicia en virtude do establecido na disposición adicional 7ª.1 da Lei 11/1995, do 28 de decembro (DOG nº 249, do 30 de decembro), posúe a propiedade da parcela nº 639 da zona de concentración parcelaria de San Fiz de Fóra, Santiago de Compostela, adscrita á Consellería de Agricultura, Gandería e Política Agroalimentaria para a súa aplicación a fins e servicios de interese xeral agrario no ámbito territorial da extinta cámara agraria local de Santiago de Compostela, patrimonio do que procede.
Este inmoble resultou afectado polos expedientes expropiatorios de obras da demarcación de estradas do Estado en Galicia do Ministerio de Fomento, nº 60, clave 40-LC 2450, circunvalación de Santiago de Compostela. Conexión entre a N-550, p.k. 58,3 e o enlace norte da autoestrada A-9. Tramo: San Lázaro-Polígono do Tambre. TM Santiago de Compostela, e o nº 683 do proxecto de construcción CN-634 de San Sebastián a Santiago de Compostela, p.k. 710,1 ó 720,5, variante acceso noroeste de Santiago de Compostela. Tramo: aeroporto-Santiago de Compostela.
Por isto, e ó abeiro do artigo 10.1º da Lei 3/1985, do 12 de abril, do patrimonio da Comunidade Autónoma de Galicia, que sinala que cando os bens e dereitos non fosen necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, se é o caso, do dereito de reversión nos termos da lexislación de expropiación forzosa respecto daqueles bens adquiridos por este título, e á vista do informe favorable da Consellería de Agricultura, Gandería e Política Agroalimentaria do 22 de setembro de 1999, foi tramitado pola Consellería de Economía e Facenda expediente de desafectación do dominio público do mencionado inmoble para posibilita-la súa disposición patrimonial.
Por todo isto, de conformidade coa proposta do conselleiro de Economía e Facenda e logo de deliberación do Consello da Xunta de Galicia na súa reunión do día vinteún de outubro de mil novecentos noventa e nove,
DISPOÑO:
Artigo 1º
Desaféctase do dominio público o ben descrito a continuación:
Parcela nº 639 da zona de concentración parcelaria da parroquia de San Fiz de Fóra, municipio de Santiago de Compostela, á que lle chaman Rego Pequeno de Abaixo, que ten unha superficie de 3.601 m; estrema: norte, Peregrina Mallou Souto e Manuel Esturao Hermida; sur, Manuel Rodríguez Iglesias; leste, camiño de concentración; e oeste, camiño de concentración. Inscrita no Rexistro da Propiedade nº 1 de Santiago de Compostela, no tomo 1237, libro 244, folio 138, predio nº 25.601.
Artigo 2º
Os inmobles anteriormente descritos adquiren natureza patrimonial.
Santiago de Compostela, vinteún de outubro de mil novecentos noventa e nove.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
DECRETO 301/1999, do 11 de novembro, polo que se acorda a imposición de afectacións secundarias sobre parcelas situadas nos portos de Muxía, Burela e Cariño a favor da Consellería de Pesca, Marisqueo e Acuicultura.
CONSELLERÍA DE ECONOMÍA E FACENDA — III. OUTRAS DISPOSICIÓNS — 24/11/1999

Os portos de Muxía, Burela e Cariño están integrados no patrimonio da Comunidade Autónoma de Galicia
en virtude do Real decreto 3214/1982, do 24 de xullo (BOE nº 285, do 27 de novembro) e adscritos ó ente público Portos de Galicia, segundo o establecido no artigo 17 da Lei 5/1994, do 29 de novembro, de creación do dito ente.
Con data do 28 de xuño de 1999, a Consellería de Pesca, Marisqueo e Acuicultura solicitou a iniciación dos trámites para a afectación secundaria de parcelas nos anteditos portos para a construcción de aulas de extensión pesqueira para imparti-los programas de formación dirixidos ós pescadores.
Con data do 2 de novembro de 1999, Portos de Galicia, logo da solicitude da Secretaría Xeral e do Patrimonio, manifestou a conformidade coa imposición das anteditas afectacións secundarias.
Segundo o establecido nos artigos 12.3º da Lei 3/1985, do 12 de abril, do patrimonio da Comunidade Autónoma de Galicia e 31 do seu regulamento, as afectacións secundarias dos bens de dominio público requiren acordo do Consello da Xunta de Galicia baixo a forma de decreto, logo da instrucción do correspondente expediente pola Consellería de Economía e Facenda.
Na súa virtude, por proposta do conselleiro de Economía e Facenda e logo de deliberación do Consello da Xunta de Galicia, na súa reunión do día once de novembro de mil novecentos noventa e nove,
DISPOÑO:
Artigo 1º
Acórdase a imposición de afectacións secundarias sobre parcelas de 330 m, 625 m e 800 m situadas, respectivamente, nos portos de Muxía, Burela e Cariño e delimitadas, segundo os planos incorporados ó expediente, a favor da Consellería de Pesca, Marisqueo e Acuicultura, con destino á construcción de aulas de extensión pesqueira para imparti-los programas de formación dirixidos ós pescadores.
Artigo 2º
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do disposto neste decreto.
Santiago de Compostela, once de novembro de mil novecentos noventa e nove.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
CORRECCIÓN de erros.-Orde do 3 de novembro de 1999 pola que se suprimen ou modifican centros públicos de educación infantil, primaria e integrados no ámbito da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/12/1999

Advertidos erros na devandita orde, publicada no DOG nº 221, do martes 16 de novembro de 1999, cómpre face-las oportunas correccións:
Na páxina 13.424, na parte dispositiva deberase engadir: «Esta orde entrará en vigor o día seguinte ó da súa publicación no Diario Oficial de Galicia».
Na páxina 13.425, concello de Boiro, onde di: «CEIP Sar-Campo San Roque», debe dicir: «EEI Sar-Campo San Roque».
Na páxina 13.428, concello de Antas de Ulla, CEIP Antas de Ulla, onde di: «Postos de traballo EI-2 e EP-2», debe dicir: «Postos de traballo EI-3, EP-4, FI-1, FF-1, EM-1, EF-1 e PT-1. Total 12».
Na páxina 13.429, concello de Burela, CEIP Vista Alegre, onde di: «Total postos de traballo 12», debe dicir: «Total postos de traballo 15».
Na páxina 13.431, concello de Sarria, CEIP Frei Luis de Granada, onde di: «total de postos de traballo 29», debe dicir: «total postos de traballo 28».
RESOLUCIÓN do 30 de novembro de 1999 pola que se convoca unha xornada sobre codificación e calidade das normas.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 09/12/1999

A EGAP, en execución do seu plan de formación para 1999 e de acordo coas funcións atribuídas pola Lei 4/1987, do 27 de maio, de creación da escola, e pola Lei 10/1989, do 10 de xullo, de modificación da anterior, convócase unha xornada sobre codificación e calidade das normas. Esta xornada, que se organiza en colaboración coa Asesoría Xurídica Xeral da Xunta de Galicia, realizarase conforme as seguintes bases:
1. Obxectivos.
O estudio e debate das cuestións máis importantes que se presentan en materia de codificación e calidade das normas en Galicia e nos países do noso contorno cultural.
2. Destinatarios.
A xornada vai destinada preferentemente a letrados e asesores xurídicos. O obradoiro da tarde estará reservado só para letrados e asesores xurídicos.
3. Desenvolvemento.
3.1. Data de realización: 20 de decembro de 1999.
3.2. Lugar: na sede da EGAP en Santiago de Compostela, rúa de Madrid, 2-4.
3.3. Horarios: en sesións de mañá e tarde.
4. Contido.
A codificación en España: especial referencia a Galicia. A codificación en Francia. Codificación e calidade das normas.
5. Inscrición.
As solicitudes irán dirixidas ó director da Escola Galega de Administración Pública, rúa de Madrid, 2-4, 15707 Santiago de Compostela, e presentaranse no rexistro xeral da EGAP ou por calquera das formas previstas na Lei 30/1992, do 26 de novembro, de réxime xurídico das administracións públicas e do procedemento administrativo común. O número de fax da EGAP é o 981 54 63 37.
-Forma: segundo o modelo oficial que figura ó final desta convocatoria.
-Prazo: remata o 16 de decembro. Unha vez rematado o prazo, e no caso de existiren prazas vacantes, admitiranse as peticións que cumpran os requisitos xerais da convocatoria.
6. Publicación e notificación da selección.
Os solicitantes poderán confirma-la súa selección chamando por teléfono en días laborables das 9 ás 14 h ó número 981 54 62 49 ou ben consultando a lista de seleccionados que se exporá no taboleiro de anuncios da EGAP.
7. Modificacións.
A EGAP reserva para si a facultade de interpretar e de resolve-las incidencias que puidesen xurdir no desenvolvemento da xornada, así como a de cancelala, se o escaso número de solicitudes non xustificase a súa realización.
8. Certificados de asistencia.
Ó remate da xornada entregaráselles un certificado de asistencia ás persoas inscritas que efectúen os controis de asistencia que determine a escola.
Santiago de Compostela, 30 de novembro de 1999.
Domingo Bello Janeiro
Director da Escola Galega de Administración
Pública